
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS GYVENAMŲJŲ PATALPŲ NUOMOS MOKESČIO NUSTATYMO IR NUOMOS MOKESČIO APSKAIČIAVIMO TVARKOS APRAŠO TVIRTINIMO 
2008 m. kovo 27 d.  Nr.T-96
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 17 str. 18 p.,  Vyriausybės 2001 m. balandžio 25 d. nutarimu Nr.472 (Žin., 2001, Nr.37-1248) patvirtintu Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašu ir atsižvelgdama į Vyriausybės atstovo Marijampolės apskrityje 2008 m. vasario 7 d. reikalavimą Nr.R-10(1.5),  nusprendžia:

1. Patvirtinti savivaldybės gyvenamųjų patalpų nuomos mokesčio apskaičiavimo ir naudojimo tvarkos aprašą (pridedama).

2. Nustatyti savivaldybės gyvenamųjų patalpų nuomos mokestį 1 kv. metrui naudingojo ploto – 0,85 Lt, įskaičiuojant į šią sumą tokias išlaidas:
2.1. kaupiamąsias lėšas nuomojamoms gyvenamosioms patalpoms, taip pat su jomis susijusioms namo bendrosioms konstrukcijoms, bendrojo naudojimo patalpoms ir bendrajai inžinerinei įrangai (toliau vadinama – bendrojo naudojimo objektai) atnaujinti – 0,61 Lt už 1 kv.m naudingojo ploto;

          
2.2. gyvenamųjų patalpų nuomos administravimo išlaidas - 0,24 Lt už 1 kv.m naudingojo ploto.

3. Nustatyti, kad su savivaldybės nuomojamomis gyvenamosiomis patalpomis susijusias  namo bendrojo naudojimo objektų administravimo ir nuolatinės techninės priežiūros (eksploatavimo) išlaidas nuomininkai apmoka tiesiogiai namo bendrojo naudojimo objektų priežiūros organizavimą vykdančiai daugiabučių namų savininkų bendrijai, jungtinės veiklos sutarties dalyvių įgaliotam atstovui arba bendrosios nuosavybės administratoriui.


4. Pripažinti netekusiais galios savivaldybės tarybos:

4.1. 2001 m. gruodžio 30 d. sprendimo ,,Dėl specialios paskirties uždarosios akcinės bendrovės ,,Šakių vandenys“ administruojamų gyvenamųjų patalpų administravimo ir eksploatavimo tarifų nustatymo“ 3 punktą;

4.2. 2005 m. kovo 31 d. sprendimą Nr.T-74 ,,Dėl lėšų, skirtų savivaldybės sociolinio būsto fondo priežiūrai, naudojimo tvarkos tvirtinimo“.
5. Nustatyti, jog šis sprendimas įsigalioja nuo 2008 m. balandžio 1 d.   

Meras 





Juozas Bertašius

PATVIRTINTA

Šakių rajono savivaldybės 

tarybos 2008 m. kovo 27 d.
sprendimu Nr.T-96

SAVIVALDYBĖS GYVENAMŲJŲ PATALPŲ NUOMOS MOKESČIO APSKAIČIAVIMO IR NAUDOJIMO TVARKOS APRAŠAS

I. BENDROSIOS NUOSTATOS

1. Gyvenamųjų patalpų nuomos mokesčio apskaičiavimo ir naudojimo tvarkos aprašas (toliau – Aprašas) reglamentuoja Savivaldybės nuomojamų gyvenamųjų patalpų  nuomos mokesčio apskaičiavimo ir naudojimo tvarką.

2. Aprašą taiko Šakių rajono savivaldybės administracijos struktūrinių padalinių vadovai (seniūnai), apskaitantys savivaldybės gyvenamąsiąs patalpas, sudarydami su nuomininkais gyvenamosios patalpos nuomos sutartis, administracijos Biudžeto ir turto skyrius, kontroliuodamas sudarytas su nuomininkais gyvenamosios patalpos nuomos sutartis, Ūkio skyrius, apskaičiuodamas gyvenamųjų patalpų nuomos mokestį.  

3. Aprašas parengtas vadovaujantis šiais teisės aktais:

3.1. Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ (Žin., 2001, Nr. 37-1248; 2004, Nr. 23-705; 2006, Nr. 82-3268);

3.2. Komisijos privalomam registruoti turtui įvertinti 2007 m. liepos 4 d. nutarimu Nr.6 „Dėl nekilnojamojo ir kilnojamojo turto vidutinių rinkos kainų nustatymo 2007 m.               rugpjūčio 1 d.“ (Žin., 2007, Nr. 84-3427);

3.3. Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322/1K-206 „Dėl Nuompinigių už valstybės materialiojo turto nuomą skaičiavimo taisyklių patvirtinimo“ (Žin., 2007, Nr. 65-2541).

II.  NUOMOS MOKESČIO APSKAIČIAVIMAS

4. Savivaldybės gyvenamųjų patalpų 1 kv. metro naudingojo ploto nuomos mokestį sudaro:

4.1. kaupiamosios lėšos nuomojamoms patalpoms, su jomis susijusioms namo bendrosioms konstrukcijoms, bendrojo naudojimo patalpoms ir bendrajai inžinerinei įrangai atnaujinti;

4.2. išlaidos gyvenamųjų patalpų nuomai administruoti (išlaidos, susijusios su nuomos sutarčių vykdymo kontrole, nuomos mokesčio surinkimu ir išieškojimu, nuomojamų gyvenamųjų patalpų būklės kontrole ir vertinimu, jų remonto planavimu ir organizavimu, darbo užmokesčio ir kitos su šia funkcija susijusios išlaidos).

5. Į Savivaldybės gyvenamųjų patalpų nuomos mokestį neįtraukiamos:

5.1. išlaidos, susijusios su bendrojo naudojimo objektų nuolatine technine priežiūra (eksploatavimu) ir remontu, būtinu bendrojo naudojimo objektams prižiūrėti, remontuoti ir kitaip tvarkyti;

5.2. išlaidos, susijusios su bendrosios nuosavybės administravimu.

6. Išlaidas, nurodytas 5.1 ir 5.2 punktuose, savivaldybės gyvenamųjų patalpų nuomininkai apmoka tiesiogiai namo bendrojo naudojimo objektų priežiūrą organizuojančiai daugiabučių namų savininkų bendrijai arba jungtinės veiklos dalyvių įgaliotam atstovui, arba bendrosios nuosavybės administratoriui pagal Savivaldybės tarybos patvirtintus Daugiabučių namų bendrosios nuosavybės administravimo ir nuolatinės techninės priežiūros tarifus. 

7. Savivaldybės gyvenamųjų patalpų 1 kv. m bendrojo ploto nuomos mokestis apskaičiuojamas  pagal formulę:

N = (K+A)xP,  kur 


N – nuomojamų patalpų nuomos mokestis per mėnesį (litais);

K – kaupiamosios lėšos Lt už 1 kv. m;

A – administravimo išlaidos Lt už 1 kv. m;

P – nuomojamų patalpų naudingas plotas kv. m.

8. Kaupiamųjų lėšų dydis mažinamas, vienai gyvenamajai patalpai vienu metu taikant koeficientus:


8.1. kai nėra vandentiekio – 4 proc.


8.2. Kai nėra kanalizacijos – 4 proc.


8.3. Kai nėra centralizuoto (centinio) šilumos tiekimo – 8 proc.


8.4. Kai netiekiamas karštas vanduo – 3 proc.


8.5. Kai netiekiamos gamtinės dujos, netiekiamos dujos iš suskystintų dujų grupinių įrenginių arba nėra elektrinių viryklių -6 proc.

9. Gyvenamųjų patalpų nuomai administruoti taikomas nuomos administravimo tarifas (A), nustatomas pagal išlaidas, susijusias su nuomos sutarčių sudarymu ir vykdymo kontrole, nuomos mokesčio surinkimu ir išieškojimu, nuomojamų patalpų būklės kontrole ir vertinimu, jų remonto planavimu ir organizavimu, darbo užmokesčiu ir kitomis su šia funkcija susijusiomis išlaidomis.

III. GYVENAMŲJŲ PATALPŲ NUOMOS MOKESČIO NAUDOJIMAS

10. Savivaldybės gyvenamąsiąs patalpas apskaitantys savivaldybės administracijos struktūriniai teritoriniai padaliniai:

10.1. kiekvieną mėnesį apskaičiuoja gyvenamųjų patalpų nuomos mokestį ir pateikia nuomininkams sąskaitas;

10.2. pasibaigus pusmečiui ir metams – iki kito ketvirčio 20 dienos pagal nustatytą formą elektroniniu paštu arba magnetine laikmena pateikia administracijos Biudžeto ir turto skyriui informaciją apie išnuomotų gyvenamųjų patalpų nuomininkams apskaičiuotą ir jų mokamą nuomos mokestį, įsiskolinimo sumą bei dėl tuščių savivaldybės gyvenamųjų patalpų susidariusį įsiskolinimą už šiluminę energiją, komunalines paslaugas;

10.3. pateikia prašymus dėl gyvenamųjų patalpų ir su jomis susijusių bendrųjų konstrukcijų, bendrojo naudojimo patalpų ir bendrosios inžinerinės įrangos remonto atlikimo savivaldybės administracijai.

11. Savivaldybės administracijos direktoriaus įsakymu sudaryta komisija nagrinėja prašymus ir nustato darbų seką, būtinumą bei skolų padengimo pagrįstumą, neviršijant skirtų asignavimų. 

12. Savivaldybės administracijos Biudžeto ir turto skyrius, vadovaudamasis komisijos pateiktu protokolu, rengia administracijos direktoriaus įsakymą dėl lėšų skyrimo. 

13. Savivaldybės administracijos struktūriniai teritoriniai padaliniai, vadovaujantis administracijos direktoriaus įsakymu dėl lėšų skyrimo savivaldybės gyvenamojo būsto priežiūrai, organizuoja ir vykdo numatytus darbus, atsiskaito už lėšų panaudojimą administracijos direktoriui iki kalendorinių metų pabaigos.   

14. Savivaldybės administracijos struktūriniai teritoriniai padaliniai, vadovaudamiesi vykdymą ir apskaitą reglamentuojančiais teisės aktais, administruoja nuomininkų sumokėtą nuomos mokesčio dalį – kaupiamąsias lėšas: pagal patvirtintą tvarką šias lėšas kaupia, tvarko jų apskaitą ir apyvartą.

IV.  BAIGIAMOSIOS NUOSTATOS

15. Kaupiamųjų lėšų dydis, tenkantis 1 kvadratiniam metrui gyvenamųjų patalpų, kasmet tikslinamas iki gruodžio 1 d.,  atsižvelgiant į Komisijos privalomam registruoti turtui įvertinti nutarimu patvirtintą statinio 1 kv. metro vidutinę statybos vertę (litais), vietovės pataisos ir nuomojamos gyvenamosios patalpos būklės koeficientus, skelbiamus  leidinyje „Valstybės žinios“. 

